Nuweland kry weer ‘n Aussie-toetsNuweland stadion in Kaapstad.Foto:mlh.co.za Vir die mense wat vrees dat Nuweland as rugbyveld se dae getel is, is daar minstens tydelike goeie nuus: Aanstaande jaar se Rugbykampioenskaptoets teen Australië is vir 27 September op die historiese veld geskeduleer. Daar heers steeds groot druk op die WP Rugbyunie om sy hoofkwartier na die Kaapstad-stadion in Groenpunt te verskuif in ‘n poging om dié wit olifant sinvoller aan te wend. Die stadion kos die provinsiale regering R54 miljoen per maand en lewer weinig inkomste. Vir die Bokke skop aanstaande jaar se kompetisie op 16 Augustus op Loftus Versfeld in Pretoria teen Argentinië af. Die Bokke reis daarna na Suid-Amerika vir die omkeerwedstryd. Die kompetisie loop op 4 Oktober op Ellispark ten einde met die toets teen die All Blacks wat straks weer – net soos vanjaar die geval was – die Kampioenskapwenner kan beslis. McLean-park in Napier sal Nieu-Seeland se 27ste stadion word en die agtste wat ‘n wedstryd in die Drienasies/Rugbykampioenskap aanbied. Die stadion huisves 22,000. Die All Blacks het laas in 1996 (teen Samoa, 51-10) hier gespeel. Die Springbokke se wedstrydprogram is: 16 Augustus: Argentinië, Loftus Versfeld 23 Augustus: Argentinië in Argentinië (veld moet nog bepaal word) 30 Augustus: Australië in Perth. 13 September: Nieu-Seeland, Wellington 27 September: Australië, Nuweland 4 Oktober: Nieu-Seeland, Ellispark